239 
Endvidere maa det være mig tilladt at meddele, at den norske 
Geolog og Palæontolog, Prof. W. C. Brøgger, hvem jeg ved 
given Lejlighed havde gjort opmærksom paa de her omhandlede 
Fænomener, har konfereret med Prof. Fridtj of Nansen om Mulig¬ 
heden af Skallernes Transport ved Is. Prof. Nansen anser det 
imidlertid for lidet sandsynligt, at Istransport kan forklare For¬ 
holdet. Man maa med Forventning imødese Prof. Nansen’s Udta¬ 
lelser, der ville fremkomme i et under Udgivelse værende Arbejde 
(om Sænkning og Stigning af det sydlige Norge) af Prof. Brøgger, 
ligesom den sidste Forfatters Drøftelse af Fænomenet fra et geolo¬ 
gisk Synspunkt. Prof. Brøgger har i Brev meddelt mig, at der 
ved mine Iagttagelser er bragt tilveje en Bekræftelse paa „en af 
geologiske Grunde sandsynlig og nødvendig Hypothese om Fordelingen 
af Land og Hav under den store Nedisning“ (eller med andre Ord, 
at de tilføre Diskussionen om Aarsagerne til den store Istid et 
nyt Moment). — Disse Udtalelser af Prof. Brøgger have været mig 
en væsentlig Støtte for min Opfattelse af de foreliggende Fænomener. 
Angaaende de forskellige Theorier herom jfr. J. Geikie; The Great 
Ice Age (1874) og samme Forf.’s; Prehistoric Europe (1881) samt 
De Geer: Om Skandinaviens geografiska ntveckling efter istiden (1896). 
